I et udkast til en udviklingsplan for Kystredningstjenesten var det foreslået at nedlægge Sæby Redningsstation, men fredag eftermiddag kan redningsstationen ånde lettet op, da lukningstruslen ikke kom videre end til udkastet. I den endelige beslutning går Sæby fri, mens redningsstationen i Agger må lade livet. Det samme må motorredningsbådene hos redningsstationerne i Grenå, Esbjerg og Thorsminde. Dagens beslutning betyder videre også redningsstationen i Østerby på Læsø mister deres motorredningsbåde. Reduceringen i redningsmandskabet giver en årlig driftsbesparelse på omkring tre millioner kroner.

Referat:
Fredag stod det klart, at redningsstationen i Sæby får lov at overleve. Knap så heldig er redningsstationen i Østerby på Læsø.